OpenLLM-France/wikimedia huggingface dataset:
# Coprinopsis lagopus

Coprinopsis lagopus Psathyrellaceae familiako onddo espezie bat da. In vitro kultiboetan eta ernalezintasunaren azterketa zientifikoetan erabiltzen da. Bere diseinu politagatik eta fintasunagatik, ez litzateke bildu behar.
Sinonimoa: Coprinus lagopus.

## Deskribapena

Kapela: 1 eta 2 cm bitarteko diametrokoa itxita dagoen bitartean; hasieran zilindriko-kanpai itxurakoa, berehala irekia, ertza altxatuta. Gaztetan zuria, erraz bereiz daitezkeen maluta zuriz estalia, laster grisa eta, azkenik, beltzaxka.
Orriak: Estu berehala delikueszenteak.
Hanka: Eraztun gabe. Zuria, hauskorra, kapela bezala maluta bilotsu zuriz eta ugariz estalia.
Haragia: Oso fina, zuria, usain berezirik gabea.
Etimologia: Coprinus hitza grezieratik dator, "coprinus" hitzetik, eta simaurrari dagokiona, simaurretan hazten dena, esan nahi du.

## Jangarritasuna

Interes gastronomikorik gabea.

### Nahasketa arriskua

Coprinopsis cinerea delakoarekin nahas daiteke, baina honek, oinaren oinarrian sustrai bat bezalakoa du, simaurretan hazten da, hanka ez du hain bilotsua eta handitxoagoa da.

## Sasoia eta lekua

Udan eta udazkenean, lur hezean, hainbat basotako soilgune belartsu hezeetan, humus eta landare-hondar ugari duten lurzoruetan. Oso iragankorra, azkar zahartzen da.

### Banaketa eremua

Mundu osoa, batez ere Europa, Australia, Zeelanda Berria, Erdialdeko Amerika eta Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 372 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 203 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 270 or. ISBN 84-282-0865-4..
* ↑ Coprinopsis lagopus: GBIF—the Global Biodiversity Information Facility.

## Kanpo estekak

* Datuak: Q162599
* Multimedia: Coprinopsis lagopus / Q162599
# Coprinopsis romagnesiana

Coprinopsis romagnesiana Psathyrellaceae familiako onddo espezie bat da.
Sinonimoak: Coprinus romagnesiuanus, Coprinus atramentarius var. squamosus.

## Deskribapena

Kapela: 4 eta 6 cm bitarteko diametrokoa, azpi-mintzezkoa, luzaroan kanpai itxurakoa, gris-lehoi kolorekoa, zurbilagoa ertzerantz, ezkatak estu. Arre-oliba antzeko kolorekoak, azkenik diskoan disoziatu-areolatua; ertz ezkatatsuarekin.
Orriak: Estu, zabalak, sabeldun samarrak, mehetu-itsatsiak edo ia libreak, lehenbizi zurixkak, gero purpura- beltzaxkak, askenik beltzak eta poliki-poliki delikueszenteak.
Hanka: 6 eta 9 cm bitarteko garaierakoa eta 0,7 eta 1 cm bitarteko diametrokoa, muindun-barrubetea, zilindrikoa, pixka bat loditua oinarrirantz, haritsu-zaila edo baita fusiformea ere, arre-ilun kolorekoa eraztunaren azpitik eta ezkata arreekin; zuri zetaduna, ildaskatua edo leuna eraztunetik gora. Eraztuna behean, urratua, iheskorra, iluna.
Haragia: Zuria, gorrixka kapelako hausturetan, oinean arrexka kolore pixka bat hartuaz. Urria.
Etimologia: Coprinus hitza grezieratik dator, “coprinus” hitzetik, eta simaurrari dagokiona. Simaurretan hazten dena, esan nahi du. Squamosus epitetoa berriz latinetik dator, ezkatatsua esan nahi duen “squamosus” hitzetik. Oineko ezkatengatik,

## Jangarritasuna

Jangarria, baina Coprinus atramentarius delakoarentzat emandako erreserbarekin, ez da alkoholdun edariekin kontsumitu behar, larruazaleko nahasmendu gogaikarriak eragin ditzakeelako.

### Nahasketa arriskua

Marroi edo gris koloreko Coprinus atramentarius bat da, hankaren behealdean ezkatak dituena,

## Sasoia eta lekua

Soropildua lurzoru koipetsuetan, edo zuhaitzen sustraien inguruan.

### Banaketa eremua

Kanada, Ameriketako Estatu Batuak, Mexiko, Alaska, Ekuador, Txile, Argentina, Europa, Turkia, Kaukasia, Hegoafrika, Errusia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 53 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Coprinopsis romagnesiana: GBIF—the Global Biodiversity Information Facility.

## Kanpo estekak

* Datuak: Q10459218
* Multimedia: Coprinopsis romagnesiana / Q10459218
# Coprinopsis radiata

Coprinopsis radiata Psathyrellaceae familiako onddo espezie bat da. Ez da kontsumitzen. Ingurugiroan zaldi simaurretan hazi daiteke.
Sinonimoa: Coprinus radiatus.

## Deskribapena

Kapela: 0,3 eta 0,6 cm bitarteko garaierakoa eta 0.4 eta cm 1 bitarteko diametrokoa, klabiformea, gero kanpai-itxurakoa, oso laster zabaldua, tomentuduna, gris-errauts kolorekoa, tolestura erradialekin, horixkaz lausotua, diskoa lehoi kolorekoa.
Orriak: Libreak, zabal, beltzaxka zurbilak.
Hanka: 2 eta 3 cm bitarteko garaierakoa eta 0,05 eta 0,1 cm bitarteko diametrokoa, filiformea, zeharrargia, glabroa.
Haragia: Urria.
Etimologia: Coprinus hitza grezieratik dator, "coprinus" hitzetik, eta simaurrari dagokiona, simaurretan hazten dena, esan nahi du. Radiatus epitetoa berriz latinetik dator, marraduna, esan nahi duen "radiatus" hitzetik.

## Jangarritasuna

Ez du balio gastronomikorik.

### Nahasketa arriskua

Coprinopsis cinerea delakoarekin nahas daiteke, hau handiagoa da (1-4), behien simaurretan ateratzen da.

## Sasoia eta lekua

Ekainetik urrira. Euriteen ondoren. Zaldien simaurretan. Ohikoa batez ere negutegietan.

### Banaketa eremua

Kanada, Ameriketako Estatu Batuak, Alaska, Europa, Errusia, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 270 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Coprinopsis radiata: GBIF—the Global Biodiversity Information Facility.

## Kanpo estekak

* Datuak: Q10477885
# Beasainmendi

Beasainmendi Beasaingo auzo bat da, herriaren iparraldean dagoen Usurbe mendian kokatua. Nahiko auzo aldapatsua da, eta zabalera handian sakabanaturik dauden baserriak ditu. Ekialdean Ordiziarekin egiten du muga.
Beasainmendiko jaia iraileko estreinako igandean egiten da; inguruko gazteek ospakizuna antolatzen dute Zormendik Usurberekin bat egiten duen tokian, Agorta mendi lepoan.

## Demografia

* Beasainmendiko biztanleria

## Ikus gainera

* Erauskin auzoa

## Kanpo estekak

* Beasainmendi auzoa, Gipuzkoako Datu Espazialen Azpiegituran.
* Datuak: Q12254891
# Coprinopsis narcotica

Coprinopsis narcotica Psathyrellaceae familiako onddo espezie bat da.
Sinonimoak: Agaricus narcoticus, Coprinus narcoticus.

## Deskribapena

Kapela: 2 eta 3 cm bitarteko diametrokoa, ezkur itxurakoa, gero zabaldua, goraino ildaskatua, flokosoa, beix argi koloreko hondoaren gainean gorrixka-grisaxka koloreko pikorrekin.
Orriak: Gris-arrosatik beltzaxkara doan kolorekoak.
Hanka: 7 cm inguruko garaierakoa eta 0,4 cm inguruko diametrokoa, ardatz itxurakoa, zuri samarra eta iletsua.
Haragia: Asfalto usain handiarekin edo nitratozko ongarriren batenarekin.
Etimologia: Coprinus hitza grezieratik dator, "coprinus" hitzetik, eta simaurrari dagokiona, simaurretan hazten dena, esan nahi du.

## Jangarritasuna

Ez da jangarria. Usain txarra du.

### Nahasketa arriskua

Bere perfumeagatik ezinezkoa da nahastea.

## Sasoia eta lekua

Udaren erditik udazkenaren amaieraraino. Zuhaitz hostozabalen azpian, batez ere bidexken inguruan.

### Banaketa eremua

Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 272 or. ISBN 84-282-0865-4..
* ↑ Coprinopsis narcotica: GBIF—the Global Biodiversity Information Facility.

## Kanpo estekak

* Datuak: Q10680205
* Multimedia: Coprinopsis narcotica / Q10680205
# Beatriz Egizabal

Beatriz Egizabal Ollokiegi (Lasarte-Oria, Gipuzkoa, 1971ko abenduaren 14a) ipuin-kontalaria, narratzailea, pailazoa eta aktore feminista da.

## Ibilbidea

Txikitatik ipuinzalea izanik, 1998an laborategiko lana utzi eta ipuin‑kontalari gisa hasi zen lanean. Kontalari-lana janzteko, magisteritza ikasten hasi zen, eta beste hainbat lanetan ibili zen Oihulari Klown tartean sartu zen arte, 2005. urtea geroztik dabil oholtza gainean, clown eta kontalari, besteak beste, Kontukantoi taldean, Cesar Marcos kidearekin eta liburutegi, ikastetxe, ludoteka, kultur-etxe, zahar-etxe, taberna, jardunaldi eta abarretan barrena ibiltzen da adintsu, heldu, haur eta gazteei ipuin kontatzen.Haur eta gazte literaturari buruzko ikastaroak ere ematen ditu, batik bat ikastetxeetan, hezitzaile nahiz gurasoentzat, eta baita ahozko narrazio tailerrak ere, noizean behin.
Irakasle ikasketak egin zituen, eta Oihulari Klown taldeko kide izan zen. Eta 2005 urtetik KontuKantoi taldeko partaide da, Cesar Marcos marrazkilariarekin batera. Biek elkarrekin hitza eta irudia nahasten dituzte: ipuin bakoitzeko marrazki bat, marrazki bakoitzeko ipuin bat.
2017tik geroztik, Ane Labaka bertsolariarekin batera, Erradikalak ginen&gara emanaldiak prestatu eta hainbat herritan eskaini dute ikuskizuna. Bertan, neska gazte promesa etiketaz, zahartzeaz, gorputzaren aldaketez, sexualitateaz, merkatu patriarkalaz, intersekzionalitateaz, beldurraz, biolentziaz eta beste hainbat gaiez kantatu eta kontatu egiten dute bakarrizketak eta bertsoen bitartez. Feminismoa zeharlerrotzat hartuta eta umorez.

## Ekintzaile feminista

Egizabelek ipuinak emakumeen ikuspuntutik kontatu ohi ditu, feminismotik, eguneratzeko beharra dutela iruditzen zaizkion estereotipoak aldatzeko ahaleginetan. Oihulari Klownen, Virginia Imazekin landu zuen feminismoa. 2019an Durangon iznadako Euskal Herriko V, Jardunaldi Feministei hasiera eman zien.

## Erreferentziak

* ↑ «Ane Labaka: "Feminismoa hartuta umorez ariko gara: umorez, beraz, serio" - Iruñerria» euskalerriairratia.eus (Noiz kontsultatua: 2020-08-09).
* 1 2 3 «"Porrotaren aurrean beste jarrera bat hartzen, horretan lagundu dit clownak"» Argia (Noiz kontsultatua: 2020-08-09).
* ↑ (Gaztelaniaz) «Una parodia con Oihulari Klown» El Diario Vasco 2012-05-10 (Noiz kontsultatua: 2020-08-09).
* ↑ «"Erradikalak gara" emanaldia, Ane Labaka eta Beatriz Egizabal - Agenda» Asteasu (Noiz kontsultatua: 2020-08-09).
* ↑ «'Erradikalak ginen' ikuskizuna, gaur Alondegian» El Diario Vasco 2019-11-29 (Noiz kontsultatua: 2020-08-09).
* ↑ «'Erradikalak ginen'» www.sarea.euskadi.eus 2020-01-28 (Noiz kontsultatua: 2020-08-09).
* ↑ (Gaztelaniaz) «Durango luce diversa en el arranque de las V. Jornadas Feministas» naiz: 2019-11-01 (Noiz kontsultatua: 2020-08-09).

## Kanpo estekak

* Beatriz Egizabal 100 ipuin (Naiz, 2014)
* Elkarrizketa: Umorea tresna indartsua da Berria, 2022.04.05
* Datuak: Q25476525
# Coprinopsis insignis

Coprinopsis insignis Agaricaceae familiako onddo espezie bat da. Edari alkoholdunak hartuz gero, toxikoa da, izerditu, gorputza gorritu, buruko mina eta pultsua aldatzen du.
Sinonimoak: Coprinus alopecia, Agaricus alopecia, Coprinus insignis (Basionimoa), Pselliophora insignis, Coprinopsis alopecia.

## Deskribapena

Kapela: 4 eta 7 cm bitarteko diametrokoa zabaldu ondoren. Oboidea edo ezkila-formakoa eta grisaxka da, goian gris-marroixka. Azal ildaskatua du. Ertz irregularra, gaztetan errezel partzialaren hondarrekin, heltzen denean delikueszentea, kapela osora helarazten dena.
Orriak: Goranzkoak, itsatsiak edo libreak, estuak eta oso estu, grisaxka-arrosa kolorekoak, laster beltzak eta delikueszenteak.
Orri libreak: Oinera hurbiltzen diren orriak, baina ukitzen ez diotenak.
Hanka: Zilindrikoa, kurbatua, zurixka, fibrilosoa, goian leuna da, baina erdiko eta beheko aldean lihazki grisaxkak izaten ditu, erraboilduna oinarrirantz.
Haragia: Hutsala.
Etimologia: Coprinus hitza grezieratik dator, "coprinus" hitzetik, eta, simaurrari dagokiona, esan nahi du, simaurretan hazten dena. Alopecia epitetoak, ilea erortzea, esan nahi du; heltzean duen itxuragatik.

## Jangarritasuna

Sukaldaritzako balio gabea.

### Nahasketa arriskua

Coprinus atramentarius dekakoarekin nahas daiteke, honek ere egur hondarretan irteten du, baina nahiago ditu parkeak eta lorategiak.

## Sasoia eta lekua

Udaberri amaieratik udazkenera. Hostogalkorren egur hondarretan hazten da.

### Banaketa eremua

Ameriketako Estatu Batuak, Mexiko, Txile, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 367 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Coprinopsis insignis: GBIF—the Global Biodiversity Information Facility.

## Kanpo estekak

* Datuak: Q10570757
* Multimedia: Coprinopsis insignis / Q10570757
# Coprinus sterquilinus

Coprinus sterquilinus Agaricaceae familiako onddo espezie bat da.
Sinonimoak: Agaricus oblectus, Coprinus oblectus, Onchopus sterquilinus, Coprinus grandisporus.

## Deskribapena

Kapela: 2 eta 5 cm bitarteko garaierakoa, zilindriko-oboidetik kanpai itxurakora, hedatua 7cm arteko diametrokoa, ertza delikueszentea. Kapelaren azala zuria, tomentuduna, pubeszentea eta flokonosoa, apur bat ezkatatsua, disko leuna du eta horixka.
Orriak: Libreak, hasieran zurixkak, baina arrosa kolorekoak bihurtzen direnak eta azkenik beltzaxkak, delikueszenteak.
Orri libreak: Oinera hurbiltzen diren orriak, baina ukitzen ez diotenak.
Hanka: 5 eta 10 cm bitarteko garaierakoa eta 0,5 eta 0,8 cm bitarteko diametrokoa, zuntz-duna, barnehutsa, zuria, oinarrian erraboilarekin. Eraztun zuri mugikorra oinarritik gertu.
Haragia: Urria. Usain eta zapore nabarmenik gabea.
Etimologia: Coprinus hitza grezieratik dator, "coprinus" hitzetik, eta simaurrari dagokiona, simaurretan hazten dena, esan nahi du. Sterquilinus epitetoa berriz latinetik dator, simaurtegi, esan nahi duen, "sterquilinum" hitzetik. Bere habitatagatik.

## Jangarritasuna

Interes gastronomikorik gabea.

### Nahasketa arriskua

Coprinus comatus delakoaren miniatura bat da, txikiagoa eta habitat koprofiloa du. Taldeetan hazten da.

## Sasoia eta lekua

Simaurretan hazten da.

### Banaketa eremua

Kanada, Ameriketako Estatu Batuak, Mexiko, Europa, Errusia, Taiwan, Japonia, Australia, Zeelanda Berria, Kenya.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 270 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 51 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Coprinus sterquilinus: GBIF—the Global Biodiversity Information Facility.

## Kanpo estekak

* Datuak: Q10680935
* Multimedia: Coprinus sterquilinus / Q10680935
# Coriolopsis gallica

Coriolopsis gallica Polyporaceae familiako onddo espezie bat da.
Sinonimoak: Trametes hispida, Funalia gallica, Poria vulgaris.

## Deskribapena

Kapela: 5 eta 10 cm bitarteko diametrokoa, zabaldua egoten da edo pixka bat ganbila, marroi-arrosa kolorekoa, ertz mehearekin eta kolore argiagoarekin. Gainazal dena hispidoa da, alegia, tomentutsu eta hirtsutu arteko ilez estalita dago, marroi-lehoi kolorekoak.
Tutuak: Barrualdetik pruina zuri-grisaxka koloreko batez estalita daude eta askoz txikiagoak dira kapelaren ertzetik gertu.
Poroak: Hasieran biribilduak eta gero angelutsu samarrak, zurixkak eta gero marroi-grisaxkak, igurtziagatik arrosa samarrak izan daitezkeenak.
Haragia: Larrukara, kanela koloretik marroi-olibarako kolorekoa.
Etimologia: Trametes hitza latinezko “trama” hitzetik dator, ehun edo irun lodia, poroen itxuragatik. Hispida epitetoa latinetik dator, kapela hispidoa edo hirtsutua duelako.

## Jangarritasuna

Ez da jangarria.

### Nahasketa arriskua

Trametes trogii poliformearen formetako baten oso antzekoa da, baina kapelaren ertza meheagoa du eta tutuek luzera galtzen dute kapelaren ertzera hurbildu ahala. Gainera haragiaren kolorea ilunagoa du.

## Sasoia eta leku

Urte osoan. Hostozabalen zuhaitzetan hazten da, batez ere ibaiertzetako zuhaitzetan edo ibaietatik hurbil daudenetan.

### Banaketa eremua

Mundu osoan barreiatzen da, kontinente guztietan zehar, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 405 or. ISBN 84-505-1806-7..
* ↑ Coriolopsis gallica: GBIF—the Global Biodiversity Information Facility.

## Kanpo estekak

* Datuak: Q3915793
* Multimedia: Coriolopsis gallica / Q3915793
# Coriolopsis trogii

Coriolopsis trogii Polyporaceae familiako onddo espezie bat da. Larrukara, sukaldean erabilezina.
Sinonimoak: Funalia trogii, Trametes trogii, Trametella trogii, Inodermus maritimus, Trametes favus.

## Deskribapena

Fruitu gorputza: Erdizirkularra, depresio zentrokide erregularrak eta ertz lobulatuko kapela inbrikatu txikiz osatua. Okre eta marroi arteko kolore ezberdineko ile hirtsutuz estalitako gainazala. Poro lodi eta biribilduetan amaitzen diren tutuez osatutako geruza mardul batek eratutako himenioa, ukitzean arrosa kolorekoak bihurtzen dira. Horma meheak, gaztetan zuriak zahartzean gris eta marroi bihurtzen dira. Sesila, zurezko substratuari zuzenean heltzen dio.
Haragia: Zurixka eta larrukara, ez du erreakzionatzen potasarekin.
Mizelioa: Zuria, beltza bihurtzen dena. Espora jalkina zuria.
Etimologia: Trametes hitza latinezko “trama” hitzetik dator, ehun edo irun lodia, poroen itxuragatik.

## Jangarritasuna

Interes gastronomikorik gabea.

### Nahasketa arriskua

Coriolopsis gallica, txikiagoa da eta eremu zirkular irregularrak izaten ditu. Datronia mollis-ek poro hipnoideak ditu eta oso urratuta. Trametes gibbosa-k poro luzangak.

## Sasoia eta lekua

Urtekoa, edozein urtaro, apirila eta ekaina bitartean garatzen den arren. Hezetasuna behar du. Saprofitoa, makaletan, burzuntzetan, sahatsetan, pagoetan, egur hiletan. Usteldura zuria eragiten du, lignina eta zelulosa deskonposatuz, 4-5 urtez.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 405 or. ISBN 84-505-1806-7..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Coriolopsis trogii: GBIF—the Global Biodiversity Information Facility.

## Kanpo estekak

* Datuak: Q107592575